To je dobrá otázka. Dnes deti učíme, že sme len výsledkom jednej veľkej vesmírnej náhody, biliónov rokov nepredvídateľných kozmických udalostí. Ak by to bola pravda, potom na tvojom živote naozaj nezáleží – si výsledkom slepej náhody, si len veľmi komplexná hmota, bez zmyslu, významu či dôležitosti. A ak náhodou zomrieš, tak na tom, samozrejme, nezáleží. Toto vytvára veľa sociologických problémov a problémov týkajúcich sa nášho sebavedomia.Pravdou však je, že tu nie si náhodou. Tvoje narodenie nebolo nehodou či chybou a tvoj život nie je následkom náhody v prírode. Možno ťa tvoji rodičia neplánovali, no Boh áno. On bol prvý, ktorý na teba myslel. Si tu, lebo ťa chcel stvoriť. Keď pochopíš, že Boh ťa stvoril preto, aby ťa miloval a aby si sa stal súčasťou jeho rodiny, a že ťa stvoril pre večnosť, potom už nikdy nebudeš mať problém s nízkym sebavedomím a sebaúctou. Ateista Bertram Russell raz povedal, „Ak nepredpokladáte, že Boh existuje, potom je otázka o účele a zmysle života irelevantná.“ Je to pravda: ak Boh neexistuje, na tvojom živote naozaj nezáleží. Boh však existuje, stvoril ťa s určitým cieľom, a preto má tvoj život hlboký význam! Záleží na tebe, pretože ťa stvoril Boh. Záleží na tebe, pretože poslal svojho Syna, Ježiša Krista, aby za teba zomrel na kríži. Ak chceš vedieť, ako veľmi na tebe záleží, predstav si Ježiša Krista s roztiahnutými rukami na kríži, ako hovorí: „Takto veľmi ťa milujem.“Ak by si si mal vybrať medzi milovanou osobou a nejakou vecou – nech je akákoľvek cenná –, bez váhania by si si vybral človeka, ktorého máš rád. Keď budeš na smrteľnej posteli, neobklopíš sa vecami, ktoré si si nahonobil. Nepovieš: „Prineste mi moje trofeje a majetky. Prineste mi moje zásluhy a tituly. Prineste mi moje vysvedčenia, aby som sa mohol ešte raz pokochať vo svojich známkach.“ Nie. Obklopíš sa ľuďmi, ktorých miluješ a všetci budú plakať, pretože im budeš chýbať. Vidíš, tak veľmi na tebe záleží!Osobný vzťah s Bohom a inými ľuďmi sú tou najdôležitejšou vecou na svete. Boh chce, aby si ho poznal a chce, aby si s ním mal vzťah, pretože v jeho očiach máš takú hodnotu, že poslal svojho Syna, aby za teba zomrel. Dúfam, že ho už čoskoro spoznáš!